Sokan siratják a vízbe fúlt fiút
Sopron - ½Igen, igen, anya, tudom, ne mondj semmit½ – búcsúzott aggódó édesanyjától Tibor, aki múlt pénteken tragikus hirtelenséggel életét vesztette a burgenlandi Récény (Ritzing) tófürdõjében.
Szülei, osztályfõnöke, tanárai és osztálytársai siratják ifj. Töreki Tibort, a soproni Fáy-szakközépiskola alig több mint 17 évesen elhunyt diákját. A tragédiáról korábban beszámoltunk.
Társai – Hacsiné Farkas Ágota osztályfõnök vezetésével – a récényi tófürdõnél hétfõn virágokat helyeztek el, gyertyát gyújtottak, papírhajókat engedtek vízre.
– Azon a napon feleségem óvó szavaira Tibor így válaszolt: 1⁄2igen, igen, anya, tudom, ne mondj semmit1⁄2. Aztán órák múltán megtudtuk, nincs fiunk többé – mesélte elcsukló hangon az édesapa, Töreki Tibor. – Eredetileg úgy volt, a cinfalvai (Siegendorf) strandra mennek, aztán végül a récényi tavat választották. Igaz, oda is elengedtük volna, hiszen tudott úszni. A haláláért senki nem felelõs, senkit nem hibáztatunk. Amikor más fiatal haláláról olvastunk, hallottunk, mindig összeszorult a torkunk. Most, hogy a saját gyermekünket veszítettük el, borzalmas érzés, nem kívánjuk senkinek. A récényi polgármesteri hivatal nagyon emberien járt el irányunkban a tragédia kapcsán. Köszönjük a récényi polgármester korrekt és együttérzõ hozzáállását, személyesen intézkedett fiam holttestével kapcsolatban.
– Tibor nagyon szerette társait és tanárait, megõrizte azt a plüss orrszarvút, amelyet Lang Annatanárnõ ajándékozott neki pár évvel ezelõtt – folytatta könnyeivel küszködve az édesapa. – De a szívünk mélyén még mindig visszavárjuk a fiunkat: feleségem és két lányunk sem tudja felfogni, ez a jóravaló gyerek nincs többé. Határozott és céltudatos fiú volt: a jövõjét tervezte, az érettségi után a Nemzetvédelmi Egyetemen szeretett volna tovább tanulni.
Ma már csak a gyász a miénk, s a temetésére kell készülünk: végsõ útja
augusztus 18-án, kedden 10.30-kor lesz a Szent Mihály-temetõben – zárta megrendülten a családfõ.
soproni hírek tragédia